title: Sklep Komisije (EU) 2021/156 z dne 9. februarja 2021 o obnovitvi mandata Evropske skupine za etiko v znanosti in novih tehnologijah

text:
                  10.2.2021

                  SL

                  Uradni list Evropske unije

                  L 46/34

         SKLEP KOMISIJE (EU) 2021/156
         z dne 9. februarja 2021
         o obnovitvi mandata Evropske skupine za etiko v znanosti in novih tehnologijah
         EVROPSKA KOMISIJA JE –
         ob upoštevanju Pogodbe o Evropski uniji in Pogodbe o delovanju Evropske unije,
         ob upoštevanju naslednjega:

                     (1)

                     V členu 2 Pogodbe o Evropski uniji so zapisane temeljne vrednote Unije. Člen 6 Pogodbe o Evropski uniji Listini Evropske unije o temeljnih pravicah priznava enako veljavnost kot Pogodbama in določa, da so temeljne pravice, kakor jih zagotavlja Evropska konvencija o varstvu človekovih pravic in temeljnih svoboščin in kakor izhajajo iz ustavnega izročila, skupnega državam članicam, kot splošna načela del prava Unije.

                     (2)

                     Komisija je 20. novembra 1991 sklenila etiko vključiti v postopek odločanja na področju politike o raziskavah in tehnološkem razvoju Skupnosti z ustanovitvijo skupine svetovalcev glede etičnih posledic biotehnologije (GAEIB).

                     (3)

                     Komisija je 16. decembra 1997 sklenila GAEIB zamenjati z Evropsko skupino za etiko v znanosti in novih tehnologijah (v nadaljnjem besedilu: skupina EGE) in razširiti mandat skupine, da bi pokrival vsa področja uporabe znanosti in tehnologije. Mandat skupine EGE je bil nato obnovljen, nazadnje s Sklepom Komisije (EU) 2016/835 (1) za obdobje petih let, ki se izteče 28. maja 2021.

                     (4)

                     Mandat skupine EGE je primerno obnoviti tudi po navedenem datumu, in sicer za nedoločen čas, ter imenovati nove člane v skladu s Sklepom Komisije C(2016) 3301 final z dne 30. maja 2016 o določitvi horizontalnih pravil za ustanovitev in delovanje strokovnih skupin Komisije (v nadaljnjem besedilu: horizontalna pravila).

                     (5)

                     Skupina EGE bi morala Komisiji še naprej zagotavljati neodvisno svetovanje na horizontalni ravni o vseh politikah in zakonodaji Unije, kadar se etične in družbene razsežnosti ter razsežnosti v zvezi s temeljnimi pravicami prepletajo z razvojem znanosti in novih tehnologij, bodisi na zahtevo Komisije bodisi na lastno pobudo v soglasju s Komisijo. Komisija lahko skupino EGE opozori na vprašanja, za katera Evropski parlament in Svet menita, da so zelo pomembna z etičnega vidika.

                     (6)

                     Naloge skupine EGE so bistvene za vključevanje temeljnih pravic in vrednot v politike Unije na vseh področjih znanstvenih in tehnoloških inovacij. V ta namen bi morala skupina EGE v mnenjih in izjavah pripraviti poglobljene analize in posebna priporočila za obravnavo pomembnejših etičnih vprašanj.

                     (7)

                     Skupino EGE bi morali sestavljati visokousposobljeni in neodvisni strokovnjaki, ki so imenovani osebno ter delujejo neodvisno in v javnem interesu. Komisiji bi moral pri njihovem izboru pomagati neodvisen odbor za imenovanje. Izbor bi moral potekati na podlagi javnega razpisa in temeljiti na objektivnih merilih.

                     (8)

                     Treba bi bilo določiti pravila o razkrivanju informacij s strani članov skupine EGE.

                     (9)

                     Osebne podatke bi bilo treba obdelovati v skladu z Uredbo (EU) 2018/1725 Evropskega parlamenta in Sveta (2).

                     (10)

                     Zaradi jasnosti in pravne varnosti bi bilo treba Sklep (EU) 2016/835 uradno razveljaviti z učinkom od 28. maja 2021. Glede na potrebo po pregledu določb o postopku izbora in stroških zasedanj pred iztekom mandata na podlagi Sklepa (EU) 2016/835 bi se morale ustrezne določbe uporabljati od datuma sprejetja tega sklepa –

               SKLENILA:

            Člen 1
            Predmet urejanja
            Ustanovi se Evropska skupina za etiko v znanosti in novih tehnologijah (v nadaljnjem besedilu: skupina EGE).

            Člen 2
            Naloga
            Naloga skupine EGE je Komisiji zagotavljati neodvisno svetovanje o vprašanjih, pri katerih se etične in družbene razsežnosti ter razsežnosti v zvezi s temeljnimi pravicami prepletajo z razvojem znanosti in novih tehnologij, bodisi na zahtevo Komisije bodisi na lastno pobudo, ki jo poda njen predsednik po dogovoru s pristojno službo Komisije.
            Skupina EGE zlasti:

                        (a)

                        oblikuje, opredeljuje in preučuje etična vprašanja, ki se zastavljajo z razvojem znanosti in tehnologij;

                        (b)

                        zagotavlja usmeritve, ki so bistvene za oblikovanje, izvajanje in spremljanje politik ali zakonodaje Unije, v obliki analiz in priporočil, predstavljenih v mnenjih in izjavah, ki so usmerjene v spodbujanje etičnega oblikovanja politik Unije v skladu z Listino Evropske unije o temeljnih pravicah.

            Člen 3
            Posvetovanje
            Komisija se lahko s skupino EGE posvetuje o vseh zadevah, povezanih z nalogami iz člena 2. V zvezi s tem lahko Komisija skupino EGE opozori na vprašanja, za katera Evropski parlament in Svet menita, da so zelo pomembna z etičnega vidika. S skupino EGE se o zadevah, povezanih z nalogami iz člena 2, po potrebi posvetujejo tudi drugi strokovni organi, ki jih ustanovi Komisija.

            Člen 4
            Članstvo

               1.   Skupino EGE sestavlja največ 15 članov.

               2.   Člani imajo znanje na področju nalog iz člena 2.

               3.   Člani so posamezniki, imenovani osebno.

               4.   Člani delujejo neodvisno in v javnem interesu. Člani pravočasno obvestijo pristojno službo Komisije na Generalnem direktoratu za raziskave in inovacije o kakršnem koli navzkrižju interesov, ki bi lahko ogrozilo njihovo neodvisnost.

               5.   Člani, ki ne morejo več učinkovito prispevati k posvetovanjem skupine EGE, ki po mnenju pristojne službe Komisije ne izpolnjujejo pogojev iz člena 339 Pogodbe o delovanju Evropske unije ali ki odstopijo, niso več povabljeni k sodelovanju na zasedanjih skupine in jih za preostanek mandata zamenjajo kandidati z rezervnega seznama iz člena 5(7), ki jih imenuje predsednik Komisije.

            Člen 5
            Postopek izbora

               1.   Izbor članov skupine EGE se izvede na podlagi javnega razpisa, ki se objavi v registru strokovnih skupin Komisije in drugih podobnih subjektov (v nadaljnjem besedilu: register strokovnih skupin). Razpis se lahko poleg tega objavi tudi prek drugih sredstev, vključno z namenskimi spletišči. V razpisu so jasno določena merila za izbor, vključno z zahtevanim strokovnim znanjem v zvezi z delom, ki ga je treba opraviti. Minimalni rok za oddajo prijav je štiri tedne.

               2.   Posamezniki, ki se prijavijo za članstvo, razkrijejo vse okoliščine, ki bi lahko povzročile navzkrižje interesov. Pristojna služba Komisije od teh posameznikov zahteva, da ob prijavi predložijo izjavo o interesu, ki temelji na standardnem obrazcu izjave o interesu za strokovne skupine, in posodobljen življenjepis. Predložitev ustrezno izpolnjenega obrazca izjave o interesu je pogoj za upravičenost do osebnega imenovanja. Ocena navzkrižja interesov se izvede v skladu s horizontalnimi pravili.

               3.   Člane skupine EGE imenuje predsednik Komisije na predlog člana Komisije, pristojnega za službo Komisije, ki zagotavlja sekretariat skupine EGE, in sicer izmed strokovnjakov z znanjem na področjih iz člena 2, ki so se odzvali na razpis.

               4.   Postopek izbora nadzira odbor za imenovanje. Ta Komisiji zlasti pomaga pri iskanju in izbiri morebitnih članov skupine EGE ter pri ocenjevanju njihove razpoložljivosti in pripravljenosti za opravljanje te vloge. Odbor za imenovanje sestavljajo trije člani, ki jih imenuje član Komisije, pristojen za službo Komisije, ki zagotavlja sekretariat skupine EGE, s podporo sekretariata, ki ga zagotavlja pristojna služba Komisije. Odbor za imenovanje oceni upravičene kandidate s seznama, ki ga predloži pristojna služba Komisije na podlagi začetne ocene vseh prijav glede na merila za izbor. Odbor za imenovanje predloži svoje priporočilo članu Komisije, pristojnemu za službo Komisije, ki zagotavlja sekretariat skupine EGE.

               5.   Pri izboru članov skupine EGE si pristojna služba Komisije prizadeva čim bolj zagotavljati visoko raven strokovnosti in pluralnosti, geografsko uravnoteženost ter uravnoteženo zastopanost spolov, strokovnega znanja in področij zanimanj, pri čemer upošteva naloge skupine EGE iz člena 2, vrste potrebnega strokovnega znanja in odziv kandidatov na razpis.

               6.   Člani se imenujejo za obdobje največ treh let. Svoje dolžnosti opravljajo, dokler niso nadomeščeni oziroma do konca svojega mandata. Lahko so ponovno imenovani. Članstvo v skupini EGE je omejeno na največ tri obdobja.

               7.   Pristojna služba Komisije sestavi rezervni seznam primernih kandidatov, ki se lahko uporabi za imenovanje nadomestnih članov. Pristojna služba Komisije kandidate zaprosi za privolitev, preden njihova imena vključi na rezervni seznam.

            Člen 6
            Predsednik
            Skupina EGE izmed svojih članov z navadno večino izvoli predsednika in enega ali dva namestnika predsednika za celotno trajanje njihovega mandata.

            Člen 7
            Delovanje

               1.   Pristojna služba Komisije, ki tesno sodeluje s predsednikom skupine EGE, je odgovorna za usklajevanje in organizacijo dela skupine EGE in zagotavljanje njenega sekretariata.

               2.   Uradniki Komisije iz drugih služb Komisije, ki jih postopki zanimajo, lahko zaprosijo za udeležbo na zasedanjih skupine EGE in njenih podskupin.

               3.   Delovni program skupine EGE, vključno z etičnimi analizami, predlaganimi na pobudo skupine EGE, se sprejme v dogovoru s pristojno službo Komisije. Vsaka zahteva za etično analizo vključuje parametre zahtevane analize. Kadar Komisija želi mnenje skupine EGE, določi rok za analizo.

               4.   Mnenja skupine EGE vključujejo priporočila. Temeljijo na pregledu stanja zadevnih znanosti in tehnologij ter na temeljiti analizi konkretnih etičnih vprašanj. Zadevne službe Komisije se obvestijo o priporočilih, ki jih pripravi skupina EGE.

               5.   Skupina EGE deluje kolegialno. Z delovnimi postopki, ki temeljijo na poslovniku, skuša zagotoviti, da vsi člani dejavno sodelujejo pri dejavnostih skupine. Mnenja in izjave načeloma sprejema soglasno. V primeru glasovanja se o izidu glasovanja odloča z navadno večino članov. Člani, ki glasujejo proti ali se vzdržijo glasovanja, imajo pravico do tega, da se mnenju ali izjavi priloži dokument, ki navaja njihovo ime in povzema razloge za njihovo stališče (kot manjšinsko mnenje).

               6.   Vsako mnenje se posreduje predsedniku Komisije ali predstavniku, ki ga imenuje predsednik. Vsako mnenje se po sprejetju s strani skupine EGE nemudoma objavi na njenem spletišču ter pošlje Evropskemu parlamentu in Svetu.

               7.   Zasedanja skupine EGE načeloma potekajo v prostorih Komisije v skladu s postopki in koledarjem, ki ga določi pristojna služba Komisije. Skupina EGE se v 12-mesečnem obdobju sestane najmanj šestkrat, kar skupno pomeni vsaj 12 delovnih dni na leto. Po potrebi se lahko v dogovoru s pristojno službo Komisije organizirajo dodatna zasedanja.

               8.   Za namene priprave analiz skupine EGE in v okviru razpoložljivih sredstev lahko pristojna služba Komisije zahteva izvedbo študij, da se zberejo vse potrebne znanstvene in tehnične informacije ter vzpostavijo tesni stiki s predstavniki različnih etičnih teles v državah članicah in tretjih državah.

               9.   Pristojna služba Komisije za vsako mnenje skupine EGE organizira javno okroglo mizo za spodbujanje dialoga in boljšo preglednost. Skupina EGE vzpostavi tesne stike s službami Komisije, ki jih zadevajo vprašanja v obravnavi skupine.

               10.   Kadar operativne okoliščine zahtevajo, da se mnenje o določeni zadevi poda hitreje, kot bi to omogočalo sprejetje mnenja, se lahko izdajo kratke izjave ali druge oblike analiz, ki jim po potrebi lahko sledi izčrpnejša analiza v obliki mnenja, pri čemer se zagotavlja upoštevanje enake preglednosti kot za vsa druga mnenja. Izjave se objavijo na spletišču skupine EGE. Kot del svojega delovnega programa lahko skupina EGE v dogovoru s pristojno službo Komisije po potrebi posodobi mnenje.

               11.   Razprave skupine EGE so zaupne. V dogovoru s pristojno službo Komisije lahko skupina EGE z navadno večino svojih članov odloči, da svoja posvetovanja odpre za javnost.

               12.   Zapisnik, ki povzema razpravo o vsaki točki dnevnega reda in mnenja skupine EGE, mora biti smiseln in popoln. Zapisnik sestavi sekretariat, zanj pa je odgovoren predsednik.

            Člen 8
            Podskupine

               1.   Pristojna služba Komisije lahko na podlagi mandata, ki ga določi, ustanovi podskupine za preučitev posebnih vprašanj. Podskupine delujejo v skladu s horizontalnimi pravili in poročajo skupini EGE. Razpustijo se takoj, ko izpolnijo svoj mandat.

               2.   Člani podskupin, ki niso člani skupine EGE, se izberejo z javnim razpisom, v skladu s členom 5 in horizontalnimi pravili (3).

            Člen 9
            Povabljeni strokovnjaki

               1.   Pristojna služba Komisije lahko k priložnostnemu sodelovanju pri delu skupine EGE ali njenih podskupin povabi strokovnjake in predstavnike ustreznih organizacij s posebnim znanjem ali perspektivami z namenom izmenjave mnenj o temi na dnevnem redu.

               2.   Pristojna služba Komisije lahko povabi tudi zunanje strokovnjake, da priložnostno sodelujejo pri delu skupine EGE, če se oceni, da je treba pokriti široko paleto etičnih vprašanj v zvezi z napredkom na področju znanosti in novih tehnologij.

            Člen 10
            Poslovnik
            Na predlog pristojne službe Komisije in v dogovoru z njo skupina EGE z navadno večino svojih članov sprejme svoj poslovnik na podlagi standardnega poslovnika za strokovne skupine v skladu s horizontalnimi pravili.

            Člen 11
            Poslovna skrivnost in ravnanje s tajnimi podatki
            Člani skupine EGE in podskupin ter povabljeni strokovnjaki in člani odbora za imenovanje upoštevajo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (4) in (EU, Euratom) 2015/444 (5). Če teh obveznosti ne upoštevajo, lahko Komisija sprejme vse ustrezne ukrepe.

            Člen 12
            Preglednost

               1.   Skupina EGE in njene podskupine se registrirajo in imena članov objavijo v registru strokovnih skupin.

               2.   Vsi zadevni dokumenti, vključno z dnevnimi redi, zapisniki in pisnimi prispevki udeležencev, se dajo na voljo bodisi v registru strokovnih skupin bodisi prek povezave z registra na posebno spletišče, kjer so te informacije objavljene. Do posebnih spletišč se lahko dostopa brez registracije uporabnikov ali kakršnih koli drugih omejitev. Zlasti dnevni red in drugi zadevni referenčni dokumenti se objavijo pravočasno pred zasedanjem, temu pa sledi pravočasna objava zapisnika. Izjeme glede objave so predvidene le v primeru, ko se šteje, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (6).

            Člen 13
            Stroški zasedanj

               1.   Udeleženci pri dejavnostih skupine EGE in njenih podskupin za svoje storitve niso plačani.

               2.   Komisija povrne potne stroške in stroške bivanja, ki nastanejo udeležencem pri dejavnostih skupine EGE in njenih podskupin ter članom odbora za imenovanje. Povračilo se izplača v skladu z veljavnimi določbami Komisije v mejah razpoložljivih odobrenih sredstev, dodeljenih službam Komisije v okviru letnega postopka razporeditve sredstev.

            Člen 14
            Razveljavitev
            Sklep (EU) 2016/835 se razveljavi z učinkom od 28. maja 2021.

            Člen 15
            Uporaba
            Razen členov 5 in 13 se ta sklep uporablja od 28. maja 2021.

            V Bruslju, 9. februarja 2021

                  Za Komisijo

                  Predsednica

               Ursula VON DER LEYEN

            (1)  Sklep Komisije (EU) 2016/835 z dne 25. maja 2016 o obnovitvi mandata Evropske skupine za etiko v znanosti in novih tehnologijah (UL L 140, 27.5.2016, str. 21).

            (2)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            (3)  Glej člen 10 in člen 14(2) horizontalnih pravil.

            (4)  Sklep Komisije (EU, Euratom) 2015/443 z dne 13. marca 2015 o varnosti v Komisiji (UL L 72, 17.3.2015, str. 41).

            (5)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

            (6)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). Te izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in celovitosti posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.


Odločba Komisije z dne 30/04/2020 o razglasitvi združljivosti koncentracije s skupnim trgom (Zadeva št. COMP/M.9604 - NENT / TELENOR / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/02/2021 o razglasitvi združljivosti koncentracije s skupnim trgom (Zadeva št. COMP/M.10120 - EQT / MOLSLINJEN) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/02/2021 o razglasitvi združljivosti koncentracije s skupnim trgom (Zadeva št. COMP/M.10105 - FSN CAPITAL / OBTON INVEST / OBTON GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/02/2021 o razglasitvi združljivosti koncentracije s skupnim trgom (Zadeva št. COMP/M.10095 - CRÉDIT AGRICOLE ITALIA / CREDITO VALTELLINESE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/02/2021 o razglasitvi združljivosti koncentracije s skupnim trgom (Zadeva št. COMP/M.10049 - PARTNERS GROUP / ATLANTIA / TELEPASS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/02/2021 o razglasitvi združljivosti koncentracije s skupnim trgom (Zadeva št. COMP/M.10145 - AMERICAN INDUSTRIAL PARTNERS / PERSONAL CARE BUSINESS OF DOMTAR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/02/2021 o razglasitvi združljivosti koncentracije s skupnim trgom (Zadeva št. COMP/M.10100 - STIRLING SQUARE CAPITAL PARTNERS / TA ASSOCIATES / NBS GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/11/2020 o razglasitvi združljivosti koncentracije s skupnim trgom (Zadeva št. COMP/M.9728 - ALTICE / OMERS / ALLIANZ / COVAGE) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


Odločba Komisije z dne 04/02/2021 o razglasitvi združljivosti koncentracije s skupnim trgom (Zadeva št. COMP/M.10131 - PARTNERS GROUP / WARBURG PINCUS / ECOM EXPRESS PRIVATE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Političnega in varnostnega odbora (SZVP) 2021/1184 z dne 15. julija 2021 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/471 (ATALANTA/4/2021)

text:
                  19.7.2021

                  SL

                  Uradni list Evropske unije

                  L 257/1

         SKLEP POLITIČNEGA IN VARNOSTNEGA ODBORA (SZVP) 2021/1184
         z dne 15. julija 2021
         o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/471 (ATALANTA/4/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1)in zlasti člena 6(1) Skupnega ukrepa,
         ob upoštevanju naslednjega:

                     (1)

                     Svet je na podlagi člena 6(1) Skupnega ukrepa 2008/851/SZVP Politični in varnostni odbor (PVO) pooblastil za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: Atalanta).

                     (2)

                     PVO je 17. marca 2021 sprejel Sklep (SZVP) 2021/471 (2), s katerim je za poveljnika sil EU za Atalanto imenoval kontraadmirala Luco Pasqualeja ESPOSITA.

                     (3)

                     Poveljnik operacije EU je priporočil, da se za novega poveljnika sil EU od 4. avgusta 2021 imenuje kapitan Alejandro CUERDA LORENZO. Španski organi so navedli, da bo kapitan Alejandro CUERDA LORENZO, ko bo imenovan za poveljnika sil EU, povišan v kontraadmirala.

                     (4)

                     Vojaški odbor EU je 21. junija 2021 to priporočilo podprl.

                     (5)

                     Sklep (SZVP) 2021/471 bi bilo zato treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral Alejandro CUERDA LORENZO se s 4. avgustom 2021 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

            Člen 2
            Sklep (SZVP) 2021/471 se razveljavi.

            Člen 3
            Ta sklep začne veljati na dan sprejetja.
            Uporablja se od 4. avgusta 2021.

            V Bruslju, 15. julija 2021

                  Za Politični in varnostni odbor

                  predsedujoča

               S. FROM-EMMESBERGER

            (1)  UL L 301, 12.11.2008, str. 33.

            (2)  Sklep Političnega in varnostnega odbora (SZVP) 2021/471 z dne 17. marca 2021 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2020/1826 (ATALANTA/2/2021) (UL L 98, 19.3.2021, str. 1).


Odločba Komisije z dne 21/04/2021 o razglasitvi združljivosti koncentracije s skupnim trgom (Zadeva št. COMP/M.10157 - AURUBIS / TSR RECYCLING / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/07/2021 o razglasitvi združljivosti koncentracije s skupnim trgom (Zadeva št. COMP/M.10231 - AERCAP / GECAS / SES) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/07/2021 o razglasitvi združljivosti koncentracije s skupnim trgom (Zadeva št. COMP/M.10268 - SYNNEX / TECH DATA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/06/2021 o razglasitvi združljivosti koncentracije s skupnim trgom (Zadeva št. COMP/M.10122 - MAYR-MELNHOF KARTON / KOTKAMILLS GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/07/2021 o razglasitvi združljivosti koncentracije s skupnim trgom (Zadeva št. COMP/M.10373 - PRIMONIAL / SAMSUNG / TARGET) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/08/2021 o razglasitvi združljivosti koncentracije s skupnim trgom (Zadeva št. COMP/M.10337 - BC PARTNERS / VISTA EQUITY PARTNERS / EAB GLOBAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/07/2021 o razglasitvi združljivosti koncentracije s skupnim trgom (Zadeva št. COMP/M.10286 - BNPPF / BPOST BANK) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 28/07/2021 o razglasitvi združljivosti koncentracije s skupnim trgom (Zadeva št. COMP/M.10321 - DSV / AGILITY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/07/2021 o razglasitvi združljivosti koncentracije s skupnim trgom (Zadeva št. COMP/M.10346 - ICG / CIRCET) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 23/06/2021 o razglasitvi združljivosti koncentracije s skupnim trgom (Zadeva št. COMP/M.10238 - NORDIC CAPITAL / LEO FOUNDATION / LEO PHARMA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/08/2021 o razglasitvi združljivosti koncentracije s skupnim trgom (Zadeva št. COMP/M.10388 - GAMUT / BCI / PS PARENT ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 02/08/2021 o razglasitvi združljivosti koncentracije s skupnim trgom (Zadeva št. COMP/M.10305 - CDPQ / DWS / ERMEWA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 03/08/2021 o razglasitvi združljivosti koncentracije s skupnim trgom (Zadeva št. COMP/M.10295 - ORANGE POLSKA / APG / FIBERCO JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/07/2021 o razglasitvi združljivosti koncentracije s skupnim trgom (Zadeva št. COMP/M.10330 - MASDAR / TAALERI / KYOTO / AUTOHELLAS / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/07/2021 o razglasitvi združljivosti koncentracije s skupnim trgom (Zadeva št. COMP/M.10322 - TPG / FRANCISCO PARTNERS / BOOMI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/07/2021 o razglasitvi združljivosti koncentracije s skupnim trgom (Zadeva št. COMP/M.10283 - MEF 4 / CDC / 3i EOPF TOPCO / NGM) v skladu z Uredbo Sveta (ES) št. 139/2004 (Besedilo v francoskem jeziku je edino verodostojno)


Odločba Komisije z dne 29/07/2021 o razglasitvi združljivosti koncentracije s skupnim trgom (Zadeva št. COMP/M.10299 - DBS / JPMC / TEMASEK / TECHCO JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Sveta (EU) 2021/1312 z dne 19. julija 2021 o pooblastilu za začetek pogajanj o sporazumu o sodelovanju med Evropsko unijo in Mednarodno organizacijo kriminalistične policije (ICPO-INTERPOL)

text:
                  10.8.2021

                  SL

                  Uradni list Evropske unije

                  L 287/2

         SKLEP SVETA (EU) 2021/1312
         z dne 19. julija 2021
         o pooblastilu za začetek pogajanj o sporazumu o sodelovanju med Evropsko unijo in Mednarodno organizacijo kriminalistične policije (ICPO-INTERPOL)
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 16(2), člena 82(1) in člena 87(2) Pogodbe v povezavi s členom 218(3) in (4) Pogodbe,
         ob upoštevanju priporočila Evropske komisije,
         ob upoštevanju naslednjega:

                     (1)

                     Treba bi bilo začeti pogajanja za sklenitev sporazuma o sodelovanju (v nadaljnjem besedilu: Sporazum) med Unijo in Mednarodno organizacijo kriminalistične policije (Interpol). Cilj Sporazuma bo urediti sodelovanje med Unijo in Interpolom na področju preprečevanja, odkrivanja in preiskovanja kaznivih dejanj, pravosodnega sodelovanja v kazenskih zadevah ter na področju varnosti meja (kot del upravljanja meja).

                     (2)

                     S Sporazumom bi se morali zagotoviti potrebni zaščitni ukrepi in jamstva, da bi se državam članicam in agencijam Unije v skladu z njihovimi pravicami do dostopa odobril nadzorovan dostop prek evropskega iskalnega portala (ESP) do Interpolove podatkovne zbirke o ukradenih in izgubljenih potovalnih dokumentih (SLTD) ter Interpolove podatkovne zbirke potovalnih dokumentov, povezanih z razpisi ukrepov (TDAWN), kolikor je to potrebno za opravljanje njihovih nalog.

                     (3)

                     V členu 9(5) Uredbe (EU) 2019/818 Evropskega parlamenta in Sveta (1) je določeno, da se poizvedovanje v Interpolovih podatkovnih zbirkah izvede tako, da se nobena od informacij ne razkrije lastniku opozorila Interpola.

                     (4)

                     S Sporazumom bi se moralo urediti sodelovanje med Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj, ustanovljeno z Uredbo (EU) 2016/794 Evropskega parlamenta in Sveta (2) (Europol), in Interpolom ob upoštevanju najnovejšega razvoja na področju boja proti terorizmu ter hudim oblikam čezmejnega in mednarodnega organiziranega kriminala, trenutnih operativnih potreb in mandata Europola.

                     (5)

                     S Sporazumom bi se morali olajšati vzpostavitev in ureditev sodelovanja med Evropskim javnim tožilstvom, ustanovljenim z Uredbo Sveta (EU) 2017/1939 (3) (EJT), in Interpolom.

                     (6)

                     S Sporazumom bi se morala zagotoviti pravna podlaga, da se Agenciji Evropske unije za pravosodno sodelovanje v kazenskih zadevah, ustanovljeni z Uredbo (EU) 2018/1727 Evropskega parlamenta in Sveta (4) (Eurojust), in EJT odobri dostop do ustreznih Interpolovih podatkovnih zbirk za opravljanje njunih nalog.

                     (7)

                     S Sporazumom bi se morala zagotoviti pravna podlaga, da se Eurojustu in EJT odobri izmenjava operativnih informacij z Interpolom.

                     (8)

                     V členu 23(1), (2) in (5) Uredbe (EU) 2016/794 je določena izmenjava osebnih podatkov med Europolom in mednarodnimi organizacijami v obsegu, ki je nujen za izpolnjevanje nalog Europola, kakor so opredeljene v členu 4 navedene uredbe.

                     (9)

                     V členih 80, 99 in 104 Uredbe (EU) 2017/1939 so podrobno določeni odnosi med EJT in njegovimi partnerji in izmenjava informacij med EJT in mednarodnimi organizacijami.

                     (10)

                     Glede na informacije iz uvodne izjave 33 Uredbe (EU) 2016/794 in uvodne izjave 46 Uredbe (EU) 2018/1727 je primerno izboljšati sodelovanje med Europolom in Interpolom oziroma med Eurojustom in Interpolom, in sicer s spodbujanjem učinkovite izmenjave osebnih podatkov.

                     (11)

                     V členu 47(1), (5) in (6) ter členih 52 in 56 Uredbe (EU) 2018/1727 so določeni odnosi med Eurojust in njegovimi partnerji in izmenjava osebnih podatkov med Eurojustom in mednarodnimi organizacijami.

                     (12)

                     Agencija Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), ustanovljena z Uredbo (EU) 2018/1726 Evropskega parlamenta in Sveta (5), bi morala v skladu z Uredbo (EU) 2018/1726 podpirati tehnično izvajanje dostopa do Interpolovih podatkovnih zbirk v okviru uredb (ES) št. 767/2008 (6), (EU) 2018/1240 (7) in (EU) 2019/817 (8) Evropskega parlamenta in Sveta.

                     (13)

                     Glede na informacije iz uvodne izjave 96 Uredbe (EU) 2017/1939 je treba izboljšati sodelovanje med Unijo in Interpolom, in sicer s spodbujanjem učinkovite izmenjave osebnih podatkov.

                     (14)

                     V členu 94 Uredbe (EU) 2018/1725 Evropskega parlamenta in Sveta (9) so določeni pogoji za prenose operativnih osebnih podatkov mednarodnim organizacijam.

                     (15)

                     Sporazum bi moral biti popolnoma skladen z določbami o varstvu podatkov iz Uredbe (EU) 2016/679 Evropskega parlamenta in Sveta (10), Uredbe (EU) 2018/1725 in Direktive (EU) 2016/680 Evropskega parlamenta in Sveta (11).

                     (16)

                     S Sporazumom bi se morali popolnoma spoštovati temeljne pravice in načela, ki jih priznava Listina Evropske unije o temeljnih pravicah (v nadaljnjem besedilu: Listina), zlasti pravica do spoštovanja zasebnega in družinskega življenja iz člena 7 Listine, pravica do varstva osebnih podatkov iz člena 8 Listine ter pravica do učinkovitega pravnega sredstva in nepristranskega sodišča, priznana v členu 47 Listine. Sporazum bi bilo treba uporabljati v skladu z vsemi pravicami in načeli iz Listine.

                     (17)

                     S Sporazumom se ne bi smelo posegati v pravice in obveznosti držav članic v njihovem odnosu z Interpolom, ki ne spadajo na področje uporabe Sporazuma.

                     (18)

                     V skladu s členoma 1 in 2 ter členom 2a Protokola št. 22 o stališču Danske, ki je priložen Pogodbi o Evropski uniji (PEU) in Pogodbi o delovanju Evropske unije (PDEU), Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (19)

                     V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen PEU in PDEU, in brez poseganja v člen 4 navedenega protokola Irska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

                     (20)

                     V skladu s členom 41(2) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov, ki je podal mnenje 25. maja 2021 (12) –

               SPREJEL NASLEDNJI SKLEP:

            Člen 1

               1.   Komisija je pooblaščena, da v imenu Unije začne pogajanja o sporazumu o sodelovanju med Evropsko unijo in Mednarodno organizacijo kriminalistične policije (ICPO-INTERPOL).

               2.   Pogajanja potekajo na podlagi pogajalskih smernic Sveta, kakor so določene v dodatku k temu sklepu.

            Člen 2
            Komisija je imenovana za pogajalca Unije.

            Člen 3
            Pogajanja potekajo v posvetovanju z Delovno skupino za izmenjavo informacij na področju PNZ (IXIM), ob upoštevanju vseh smernic, ki jih Svet lahko naknadno naslovi na Komisijo.
            Komisija redno ali na zahtevo Sveta poroča Svetu o poteku in izidu pogajanj. Komisija po potrebi ali na zahtevo Sveta pripravi pisno poročilo.

            Člen 4
            Ta sklep je naslovljen na Komisijo.

            V Bruslju, 19. julija 2021

                  Za Svet

                  predsednik

               J. PODGORŠEK

            (1)  Uredba (EU) 2019/818 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju policijskega in pravosodnega sodelovanja, azila ter migracij in spremembi uredb (EU) 2018/1726, (EU) 2018/1862 ter (EU) 2019/816 (UL L 135, 22.5.2019, str. 85).

            (2)  Uredba (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (UL L 135, 24.5.2016, str. 53).

            (3)  Uredba Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (UL L 283, 31.10.2017, str. 1).

            (4)  Uredba (EU) 2018/1727 Evropskega parlamenta in Sveta z dne 14. novembra 2018 o Agenciji Evropske unije za pravosodno sodelovanje v kazenskih zadevah (Eurojust) ter nadomestitvi in razveljavitvi Sklepa Sveta 2002/187/PNZ (UL L 295, 21.11.2018, str. 138).

            (5)  Uredba (EU) 2018/1726 Evropskega parlamenta in Sveta z dne 14. novembra 2018 o Agenciji Evropske unije za operativno upravljanje obsežnih informacijskih sistemov s področja svobode, varnosti in pravice (eu-LISA), o spremembi Uredbe (ES) št. 1987/2006 in Sklepa Sveta 2007/533/PNZ ter o razveljavitvi Uredbe (EU) št. 1077/2011 (UL L 295, 21.11.2018, str. 99).

            (6)  Uredba (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (UL L 218, 13.8.2008, str. 60).

            (7)  Uredba (EU) 2018/1240 Evropskega parlamenta in Sveta z dne 12. septembra 2018 o vzpostavitvi Evropskega sistema za potovalne informacije in odobritve (ETIAS) ter spremembi uredb (EU) št. 1077/2011, (EU) št. 515/2014, (EU) 2016/399, (EU) 2016/1624 in (EU) 2017/2226 (UL L 236, 19.9.2018, str. 1).

            (8)  Uredba (EU) 2019/817 Evropskega parlamenta in Sveta z dne 20. maja 2019 o vzpostavitvi okvira za interoperabilnost informacijskih sistemov EU na področju meja in vizumov ter spremembi uredb (ES) št. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 in (EU) 2018/1861 Evropskega parlamenta in Sveta ter Odločbe Sveta 2004/512/ES in Sklepa Sveta 2008/633/PNZ (UL L 135, 22.5.2019, str. 27).

            (9)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            (10)  Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1).

            (11)  Direktiva (EU) 2016/680 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ki jih pristojni organi obdelujejo za namene preprečevanja, preiskovanja, odkrivanja ali pregona kaznivih dejanj ali izvrševanja kazenskih sankcij, in o prostem pretoku takih podatkov ter o razveljavitvi Okvirnega sklepa Sveta 2008/977/PNZ (UL L 119, 4.5.2016, str. 89).

            (12)  UL C 251, 28.6.2021, str. 7.


title: Sklep Komisije z dne 11. avgusta 2021 o ustanovitvi strokovne skupine Komisije za statistične podatke o odpadni plastični embalaži 2021/C 324/05

text:
                  12.8.2021

                  SL

                  Uradni list Evropske unije

                  C 324/5

         SKLEP KOMISIJE
         z dne 11. avgusta 2021
         o ustanovitvi strokovne skupine Komisije za statistične podatke o odpadni plastični embalaži
         (2021/C 324/05)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju naslednjega:

                     (1)

                     V skladu s členom 338 Pogodbe o delovanju Evropske unije Evropski parlament in Svet sprejmeta ukrepe za pripravo statistike, kadar je to potrebno za izvajanje dejavnosti Unije.

                     (2)

                     V skladu s členom 13 Uredbe Sveta (EU, Euratom) 2021/770 (1) mora Komisija ustanoviti uradno strokovno skupino, sestavljeno iz predstavnikov vseh držav članic, ki ji predseduje predstavnik Komisije, da Komisiji svetuje in izrazi svoje mnenje glede primerljivosti, zanesljivosti in izčrpnosti statističnih podatkov o nastali in reciklirani odpadni plastični embalaži, ji svetuje glede oblikovanja ukrepov, s katerimi naj bi bili zadevni podatki bolj primerljivi in zanesljivi, ter izdaja letna mnenja o ustreznosti podatkov o odpadni plastični embalaži, ki jih države članice predložijo za namene lastnih sredstev iz naslova nereciklirane odpadne plastične embalaže.

                     (3)

                     Zato je treba ustanoviti strokovno skupino na področju statističnih podatkov o odpadni plastični embalaži (v nadaljnjem besedilu: strokovno skupino za SPOPE) ter opredeliti njene naloge, strukturo in delovanje v skladu s Sklepom Komisije C(2016) 3301 o oblikovanju horizontalnih pravil za ustanovitev in delovanje strokovnih skupin Komisije.

                     (4)

                     Strokovna skupina za SPOPE bi morala vsako leto izraziti mnenje o ustreznosti podatkov o odpadni plastični embalaži, ki jih države članice letno predložijo za uporabo v sistemu virov lastnih sredstev Evropske unije.

                     (5)

                     Strokovno skupino za SPOPE bi morali sestavljati strokovnjaki za statistične podatke o odpadni plastični embalaži iz vseh držav članic.

                     (6)

                     Za člane strokovne skupine za SPOPE bi bilo treba določiti pravila o razkrivanju informacij.

                     (7)

                     Osebne podatke bi bilo treba obdelovati v skladu z Uredbo (EU) 2018/1725 Evropskega parlamenta in Sveta (2) –

               SKLENILA:

            Člen 1
            Predmet urejanja
            Ustanovi se strokovna skupina Komisije za statistične podatke o odpadni plastični embalaži (v nadaljnjem besedilu: strokovna skupina za SPOPE).

            Člen 2
            Naloge
            Naloge strokovne skupine za SPOPE so:

                        (a)

                        svetovati Komisiji in izraziti svoje mnenje glede primerljivosti, zanesljivosti in izčrpnosti statističnih podatkov o nastali in reciklirani odpadni plastični embalaži;

                        (b)

                        svetovati Komisiji glede oblikovanja ukrepov, s katerimi naj bi bili statistični podatki bolj primerljivi in zanesljivi;

                        (c)

                        vsako leto preučiti podatke, predložene v skladu s členom 5(5) Uredbe (EU, Euratom) 2021/770;

                        (d)

                        izdajati letna mnenja o ustreznosti podatkov o odpadni plastični embalaži, ki jih države članice predložijo za namene lastnih sredstev iz naslova nereciklirane odpadne plastične embalaže;

                        (e)

                        preučevati vsebine v zvezi z izvajanjem Uredbe (EU, Euratom) 2021/770;

                        (f)

                        pomagati Komisiji pri pripravi zakonodajnih predlogov in političnih pobud o uskladitvi statističnih podatkov o odpadni plastični embalaži;

                        (g)

                        pomagati Komisiji pri zgodnji pripravi izvedbenih aktov, ki se sprejmejo v skladu z Uredbo (EU, Euratom) 2021/770, pred predložitvijo odboru v skladu z Uredbo (EU) št. 182/2011 Evropskega parlamenta in Sveta;

                        (h)

                        spodbujati izmenjavo izkušenj in dobrih praks na področju statističnih podatkov o odpadni plastični embalaži;

                        (i)

                        svetovati Komisiji glede vprašanj v zvezi s politikami za revizijo statističnih podatkov o odpadni plastični embalaži.

            Člen 3
            Posvetovanje
            Komisija se lahko posvetuje s strokovno skupino za SPOPE o kateri koli zadevi v zvezi s podatki o odpadni plastični embalaži.

            Člen 4
            Članstvo

               (1)   Člani so organi držav članic, pristojni za sporočanje podatkov v skladu s členom 12 Direktive Evropskega parlamenta in Sveta 94/62/ES (3).

               (2)   Države članice imenujejo svoje predstavnike in zagotovijo, da njihovi predstavniki prispevajo visoko raven strokovnega znanja pri pripravi statističnih podatkov o odpadni plastični embalaži.

            Člen 5
            Predsednik
            Strokovni skupini za SPOPE predseduje predstavnik Komisije (Eurostat).

            Člen 6
            Delovanje

               (1)   Strokovna skupina za SPOPE deluje na zahtevo Komisije (Eurostata) v skladu s horizontalnimi pravili Komisije o strokovnih skupinah (4) (v nadaljnjem besedilu: horizontalna pravila) (5).

               (2)   Sestanki skupine načeloma potekajo v prostorih Komisije.

               (3)   Komisija (Eurostat) zagotovi tajniške storitve.

               (4)   Uradniki iz drugih služb Komisije, ki jih postopki zanimajo, se lahko udeležijo sestankov skupine in njenih podskupin.

               (5)   V dogovoru s Komisijo (Eurostatom) lahko skupina z navadno večino svojih članov odloči, da bodo njena posvetovanja javna.

               (6)   Zapisnik, ki povzema razpravo o vsaki točki dnevnega reda in mnenja strokovne skupine za SPOPE, je smiseln in popoln. Zapisnik sestavi sekretariat, zanj pa je odgovoren predsednik.

               (7)   Strokovna skupina za SPOPE po možnosti soglasno sprejema svoja mnenja, priporočila ali poročila.

               (8)   V primeru glasovanja se o izidu glasovanja odloča z navadno večino članov. Člani, ki so glasovali proti ali so se vzdržali, imajo pravico do tega, da se mnenju, priporočilu ali poročilu priloži dokument, ki povzema razloge za njihovo stališče.

            Člen 7
            Podskupine
            Komisija (Eurostat) lahko na podlagi mandata, ki ga določi Komisija (Eurostat), ustanovi podskupine za proučitev posebnih vprašanj. Podskupine delujejo v skladu s horizontalnimi pravili in poročajo skupini. Razpustijo se takoj, ko izpolnijo svoj mandat.

            Člen 8
            Povabljeni strokovnjaki
            Komisija (Eurostat) lahko ad hoc povabi strokovnjake s posebnim strokovnim znanjem v zvezi z zadevo na dnevnem redu, da sodelujejo pri delu strokovne skupine za SPOPE ali njenih podskupin.

            Člen 9
            Opazovalci

               (1)   Organizacijam ali javnim subjektom, ki niso organi držav članic, se lahko z neposrednim povabilom dodeli status opazovalcev v skladu s horizontalnimi pravili.

               (2)   Organizacije ali javni subjekti s statusom opazovalca imenujejo svoje predstavnike.

               (3)   Opazovalcem in njihovim predstavnikom lahko predsedujoči dovoli, da sodelujejo v razpravah strokovne skupine za SPOPE in prispevajo strokovno znanje. Vendar nimajo glasovalne pravice in ne sodelujejo pri pripravi priporočil ali nasvetov strokovne skupine za SPOPE.

            Člen 10
            Poslovnik
            Na predlog Komisije (Eurostat) in v dogovoru z njo strokovna skupina za SPOPE z navadno večino svojih članov sprejme svoj poslovnik na podlagi standardnega poslovnika za strokovne skupine v skladu s horizontalnimi pravili.

            Člen 11
            Poslovna skrivnost in ravnanje s tajnimi podatki

               (1)   Člani strokovne skupine za SPOPE in njihovi predstavniki ter povabljeni strokovnjaki in opazovalci spoštujejo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (6) in (EU, Euratom) 2015/444 (7). Če teh obveznosti ne spoštujejo, lahko Komisija sprejme vse ustrezne ukrepe.

               (2)   Člani strokovne skupine za SPOPE in njihovi predstavniki ter povabljeni strokovnjaki in opazovalci spoštujejo statistično zaupnost iz Uredbe (ES) št. 223/2009 in zlasti člena 20 (varstvo zaupnih podatkov) Uredbe.

            Člen 12
            Preglednost

               (1)   Strokovna skupina za SPOPE in njene podskupine se vpišejo v register strokovnih skupin Komisije in drugih podobnih subjektov (v nadaljnjem besedilu: register strokovnih skupin). Imena organov držav članic in imena opazovalcev se objavijo v registru strokovnih skupin.

               (2)   Vsi zadevni dokumenti, vključno z dnevnimi redi, zapisniki in pisnimi prispevki udeležencev, so po sestankih na voljo prek povezave z registra strokovnih skupin na posebno spletno mesto. Do namenskih spletnih mest se lahko dostopa brez registracije uporabnikov ali kakršnih koli drugih omejitev. Dnevni red se objavi pravočasno pred sestankom, temu pa sledi pravočasna objava zapisnika. Izjeme glede objave so predvidene le v primeru, ko se šteje, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (8).

            Člen 13
            Sejnine

               (1)   Sodelujoči v dejavnostih strokovne skupine za SPOPE in njenih podskupin za svoje storitve niso plačani.

               (2)   Komisija povrne potne stroške in stroške bivanja, ki jih imajo udeleženci pri opravljanju dejavnosti v okviru strokovne skupine za SPOPE in njenih podskupin, v skladu z veljavnimi določbami Komisije in v mejah razpoložljivih odobrenih sredstev, dodeljenih službam Komisije v okviru letnega postopka razporeditve sredstev.

            V Bruslju, 11. avgusta 2021.

                  Za Komisijo

               Paolo GENTILONI

                  član Komisije

            (1)  Uredba Sveta (EU, Euratom) 2021/770 z dne 30. aprila 2021 o izračunu lastnih sredstev iz naslova odpadne plastične embalaže, ki se ne reciklira, načinih in postopkih za dajanje teh lastnih sredstev na razpolago, o ukrepih za zagotavljanje denarnih sredstev in o nekaterih vidikih lastnih sredstev iz naslova bruto nacionalnega dohodka (UL L 165, 11.5.2021, str. 15).

            (2)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

            (3)  Direktiva Evropskega Parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31.12.1994, str. 10),

            (4)  Sklep Komisije C(2016) 3301 final z dne 30. maja 2016 o določitvi horizontalnih pravil o ustanovitvi in delovanju strokovnih skupin Komisije.

            (5)  Glej člen 13.1 horizontalnih pravil.

            (6)  Sklep Komisije (EU, Euratom) 2015/443 z dne 13. marca 2015 o varnosti v Komisiji (UL L 72, 17.3.2015, str. 41).

            (7)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

            (8)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43). Izjeme so namenjene zaščiti javne varnosti, vojaških zadev, mednarodnih odnosov, finančne, denarne ali gospodarske politike, zasebnosti in celovitosti posameznika, poslovnih interesov, sodnih postopkov in pravnih nasvetov, inšpekcij/preiskav/revizij in postopka odločanja institucije.


Odločba Komisije z dne 12/08/2021 o razglasitvi združljivosti koncentracije s skupnim trgom (Zadeva št. COMP/M.10277 - GEELY / FUTAIHUA / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/08/2021 o razglasitvi združljivosti koncentracije s skupnim trgom (Zadeva št. COMP/M.10362 - KKR / CD&R / CLOUDERA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/08/2021 o razglasitvi združljivosti koncentracije s skupnim trgom (Zadeva št. COMP/M.10274 - EDFR / LUMANI / GLD) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/08/2021 o razglasitvi združljivosti koncentracije s skupnim trgom (Zadeva št. COMP/M.10359 - CARSALES HOLDINGS / GOLDMAN SACHS / EURAZEO / OPEN ROAD) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Komisije (EU) 2021/1358 z dne 30. junija 2021 o odobritvi Slovaški, da podaljša nekatera obdobja iz člena 11 Uredbe (EU) 2021/267 Evropskega parlamenta in Sveta (notificirano pod dokumentarno številko C(2021) 4629) (Besedilo v angleškem jeziku je edino verodostojno)

text:
                  16.8.2021

                  SL

                  Uradni list Evropske unije

                  L 293/8

         SKLEP KOMISIJE (EU) 2021/1358
         z dne 30. junija 2021
         o odobritvi Slovaški, da podaljša nekatera obdobja iz člena 11 Uredbe (EU) 2021/267 Evropskega parlamenta in Sveta

               (notificirano pod dokumentarno številko C(2021) 4629)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2021/267 Evropskega parlamenta in Sveta z dne 16. februarja 2021 o posebnih in začasnih ukrepih zaradi nadaljevanja krize zaradi COVID-19 glede obnovitve ali podaljšanja nekaterih potrdil, spričeval, licenc, dovoljenj in pooblastil, odloga nekaterih rednih preverjanj in rednih usposabljanj na nekaterih področjih prometne zakonodaje in podaljšanja nekaterih obdobij iz Uredbe (EU) 2020/698 (1) ter zlasti člena 11(4) Uredbe,
         ob upoštevanju naslednjega:

                     (1)

                     S členom 11(1) Uredbe (EU) 2021/267 se podaljšuje veljavnost dovoljenj za strojevodje, ki bi sicer že prenehala veljati ali bi sicer prenehala veljati med 1. septembrom 2020 in 30. junijem 2021.

                     (2)

                     S členom 11(2) Uredbe (EU) 2021/267 se za imetnike spričevala za strojevodje podaljšujejo roki za opravljanje rednih preverjanj, ki bi se sicer že iztekli ali bi se sicer iztekli med 1. septembrom 2020 in 30. junijem 2021.

                     (3)

                     Slovaška je z dopisom z dne 7. maja 2021 predložila utemeljeno zahtevo za odobritev podaljšanj nekaterih obdobij iz členov 11(1) in (2) Uredbe (EU) 2021/267. Dodatne informacije v podporo svoji zahtevi je predložila 31. maja 2021.

                     (4)

                     Slovaška želi s svojo utemeljeno zahtevo pridobiti dovoljenje za podaljšanje obdobja med 1. septembrom 2020 in 30. junijem 2021 iz člena 11(1) in (2) Uredbe (EU) 2021/267 za štiri mesece ter dovoljenje za podaljšanje desetmesečnih obdobij iz člena 11(1) in (2) Uredbe (EU) 2021/267 za štiri mesece.

                     (5)

                     V skladu z informacijami, ki jih je predložila Slovaška, obnovitev dovoljenj za strojevodje in opravljanje rednih preverjanj s strani njihovih imetnikov v navedeni državi članici po 30. juniju 2021 verjetno še ne bosta izvedljiva zaradi ukrepov, ki jih je sprejela za preprečitev ali omejitev širjenja COVID-19.

                     (6)

                     Med ukrepi, sprejetimi za obvladovanje širjenja COVID-19, je slovaška vlada uvedla prepoved zbiranja več kot šestih oseb, odredbo o delu od doma in policijsko uro. Po navedbah te države članice zaradi teh ukrepov med januarjem in aprilom 2021 ni bilo mogoče dokončati potrebnega usposabljanja za obnovitev veljavnosti dovoljenj za strojevodje.

                     (7)

                     Na podlagi informacij, ki jih je predložila Slovaška, je bilo od 19. aprila do 15. maja 2021, ko so se razmere v zvezi s pandemijo začele počasi izboljševati, dovoljeno organizirati redna usposabljanja, čeprav so zanje veljale nekatere omejitve. Dovoljeno število udeležencev na vsakem usposabljanju se je znatno zmanjšalo, ustanove za usposabljanje pa so za izvajanje preverjanj zahtevale negativen izvid testa na COVID-19.

                     (8)

                     Po navedbah Slovaške so se ukrepi, ki jih je odredila vlada, 15. maja 2021 začeli rahljati, izobraževalne ustanove pa so lahko nadaljevale z usposabljanji. Vendar je pri izvajanju usposabljanj še vedno treba ohranjati dvometrsko razdaljo med udeleženci. Posledica tega je, da je lahko na vsakem usposabljanju prisotno le majhno število udeležencev.

                     (9)

                     Na podlagi informacij, ki jih je predložila Slovaška, se kljub nadaljevanju rednih usposabljanj dokončanje dejavnosti usposabljanja v navedeni državi članici zahteva tudi za drugo osebje, razen strojevodij, ki je enako pomembno za izvajanje in varnost dejavnosti železniškega prometa. Po navedbah Slovaške so se potrdila o strokovni usposobljenosti za drugo osebje, razen strojevodij, dodatno podaljšala na podlagi nacionalne zakonodaje. Zato je treba organizirati nova usposabljanja, ne le za strojevodje, ampak tudi za druge strokovnjake.

                     (10)

                     V skladu z informacijami, ki jih je predložila Slovaška, na Slovaškem obstaja le ena izobraževalna ustanova, ki zagotavlja redno usposabljanje in preverjanje strokovnjakov na področju železniškega prometa, vključno s strojevodji; drugi dve ustanovi sta pooblaščeni le za usposabljanje strojevodjev in samo za tehnični del. Slovaška ocenjuje, da je število strojevodjev, ki jih je treba preveriti, veliko: storitve potniškega in tovornega prometa na Slovaškem namreč izvaja 43 železniških podjetij, redno usposabljanje pa mora samo pri dveh največjih prevoznikih v železniškem prometu opravljati vsaj 993 oseb. Ta država članica zato ocenjuje, da obstoječe ustanove za usposabljanje ne bodo sposobne obvladovati tega povečanja pregledov do 30. junija 2021.

                     (11)

                     Po ocenah Slovaške naj bi bil zaostanek pri opravljanju rednih preverjanj imetnikov dovoljenj za strojevodje odpravljen v štirih mesecih.

                     (12)

                     Na podlagi informacij, ki jih je predložila Slovaška, veljavnost dovoljenj za strojevodje in s tem povezanih preverjanj zadeva le strojevodje, ki imajo dolgoletne poklicne izkušnje z vožnjo železniških vozil. Zahtevana podaljšanja zato ne bi smela voditi k nesorazmernim tveganjem pri varnosti in varovanju v prometu.

                     (13)

                     Slovaški bi bilo zato treba dovoliti podaljšanje obdobja med 1. septembrom 2020 in 30. junijem 2021 iz člena 11(1) in (2) Uredbe (EU) 2021/267 za štiri mesece ter podaljšanje desetmesečnih obdobij iz člena 11(1) in (2) navedene uredbe za štiri mesece.

                     (14)

                     Slovaška se je strinjala, da se ta sklep sprejme in priglasi v angleškem jeziku –

               SPREJELA NASLEDNJI SKLEP:

            Člen 1
            Slovaški se odobri, da podaljša naslednja obdobja iz člena 11(1) in (2) Uredbe (EU) 2021/267:

                        (a)

                        podaljšanje obdobij med 1. septembrom 2020 in 30. junijem 2021 iz člena 11(1) in (2) Uredbe (EU) 2021/267 za štiri mesece ter

                        (b)

                        podaljšanje desetmesečnih obdobij iz člena 11(1) in (2) navedene uredbe za štiri mesece.

            Člen 2
            Ta sklep je naslovljen na Slovaško republiko.

            V Bruslju, 30. junija 2021

                  Za Komisijo

               Adina-Ioana VĂLEAN

                  članica Komisije

            (1)  UL L 60, 22.2.2021, str. 1.


title: Sklep Komisije (EU) 2021/1360 z dne 30. junija 2021 o odobritvi Nizozemski, da uporabi podaljšanje nekaterih obdobij iz členov 2 in 3 Uredbe (EU) 2021/267 Evropskega parlamenta in Sveta (notificirano pod dokumentarno številko C(2021) 4640) (Besedilo v angleškem jeziku je edino verodostojno)

text:
                  16.8.2021

                  SL

                  Uradni list Evropske unije

                  L 293/14

         SKLEP KOMISIJE (EU) 2021/1360
         z dne 30. junija 2021
         o odobritvi Nizozemski, da uporabi podaljšanje nekaterih obdobij iz členov 2 in 3 Uredbe (EU) 2021/267 Evropskega parlamenta in Sveta

               (notificirano pod dokumentarno številko C(2021) 4640)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2021/267 Evropskega parlamenta in Sveta z dne 16. februarja 2021 o posebnih in začasnih ukrepih zaradi nadaljevanja krize zaradi COVID-19 glede obnovitve ali podaljšanja nekaterih potrdil, spričeval, licenc, dovoljenj in pooblastil, odloga nekaterih rednih preverjanj in rednih usposabljanj na nekaterih področjih prometne zakonodaje in podaljšanja nekaterih obdobij iz Uredbe (EU) 2020/698 (1) ter zlasti člena 2(8) in člena 3(4) Uredbe,
         ob upoštevanju naslednjega:

                     (1)

                     S členom 2(1) Uredbe (EU) 2021/267 se podaljšujejo roki za opravljanje rednega usposabljanja s strani imetnika spričevala o strokovni usposobljenosti (v nadaljnjem besedilu: spričevala), ki bi se sicer že iztekli ali bi se sicer iztekli med 1. septembrom 2020 in 30. junijem 2021. S členom 2(3) navedene uredbe se podaljšuje veljavnost usklajene kode Unije „95“.

                     (2)

                     S členom 3(1) Uredbe (EU) 2021/267 se podaljšuje veljavnost vozniških dovoljenj, ki bi sicer že prenehala veljati ali bi sicer prenehala veljati med 1. septembrom 2020 in 30. junijem 2021.

                     (3)

                     Nizozemska je z dopisom z dne 25. maja 2021 predložila utemeljeno zahtevo za odobritev podaljšanja nekaterih obdobij iz členov 2 in 3 Uredbe (EU) 2021/267. Dodatne informacije v podporo svoji zahtevi je predložila 7. junija 2021.

                     (4)

                     Nizozemska želi s svojo utemeljeno zahtevo pridobiti dovoljenje za podaljšanje obdobja med 1. septembrom 2020 in 30. junijem 2021 iz člena 2(1) Uredbe (EU) 2021/267 za namene navedene določbe in člena 2(3) za štiri mesece ter dovoljenje za podaljšanje obdobja med 1. septembrom 2020 in 30. junijem 2021 iz člena 3(1) navedene uredbe za štiri mesece.

                     (5)

                     V skladu z informacijami, ki jih je predložila Nizozemska, opravljanje rednega usposabljanja in izdaja spričeval zanj ter navedba usklajene kode Unije „95“ verjetno ne bodo izvedljivi po 30. juniju 2021 zaradi ukrepov, ki jih je sprejela za preprečevanje ali zajezitev širjenja COVID-19.

                     (6)

                     Po navedbah Nizozemske je bilo treba zaradi takšnih ukrepov redna usposabljanja začasno ukiniti med 15. decembrom 2020 in 16. marcem 2021. Čeprav so se medtem redna usposabljanja začela ponovno izvajati, za vse osebe še vedno velja obveznost ohranjanja 1,5-metrske medsebojne razdalje v vseh okoliščinah. Zasebne družbe so te ukrepe izvajale s skupnim protokolom.

                     (7)

                     Glavni učinek teh ukrepov za redna usposabljanja je, da morajo biti skupine zdaj mnogo manjše, kot so bile v običajnih razmerah. Velik del rednih usposabljanj vključuje obvezen praktični tečaj, ki se zdaj lahko izvaja le za majhne skupine. V skladu z informacijami, ki jih je predložila Nizozemska, ta okoliščina znatno zmanjšuje zmogljivost usposabljanja v navedeni državi članici, s tem pa onemogoča pravočasen zaključek rednega usposabljanja velikega števila voznikov tovornjakov.

                     (8)

                     Po navedbah Nizozemske bodo morale zasebne družbe uporabljati ta skupni protokol v prihodnjih mesecih, kar pomeni, da bodo znatne omejitve razpoložljivih zmogljivosti za usposabljanje v bližnji prihodnosti še vedno prisotne na trgu.

                     (9)

                     V skladu z informacijami, ki jih je predložila Nizozemska, mora večina voznikov tovornjakov v navedeni državi članici obnoviti spričevala pred koncem leta 2021. Na podlagi informacij, ki jih je predložil nizozemski organ za izvajanje usposabljanj (CBR (2)), mora 150 000 voznikov v letu 2021 v povprečju še vedno opravljati dva tečaja v obsegu sedmih ur, kar pomeni, da morajo do konca leta vozniki tovornjakov v navedeni državi članici opraviti še 300 000 tečajev.

                     (10)

                     Poleg tega je imelo na podlagi podatkov, ki jih je predložila Nizozemska, znatno število voznikov avtobusov precejšnje težave pri zaključku usposabljanja pred 10. septembrom 2020 zaradi omejitve gibanja, ki je bila v navedeni državi članici uvedena spomladi 2020. Ker je bilo tem voznikom avtobusov na podlagi Uredbe (EU) 2020/698 Evropskega parlamenta in Sveta (3) odobreno podaljšanje njihovih spričeval, jih mora zdaj v zelo omejenem časovnem okviru tečaj opraviti še približno 350 000.

                     (11)

                     Poleg tega naj bi bilo v skladu z informacijami, ki jih je predložila Nizozemska, zelo težko ustrezno nadaljevati z izvajanjem vseh rednih usposabljanj. Na Nizozemskem je število okužb s COVID-19 še vedno veliko, večina poklicnih voznikov pa še ni cepljena. To na podlagi informacij, ki jih je predložila navedena država članica, pomeni, da so v tej skupini ljudi ali pri osebah, s katerimi so v tesnem stiku, še vedno prisotne okužbe, zaradi česar morajo biti v bolniškem staležu ali v karanteni. To ne pomeni le, da jih morajo nadomestiti sodelavci, ampak imajo na voljo tudi manj časa za redna usposabljanja. Pretekle izkušnje tudi kažejo, da morajo razpoložljivi izvajalci usposabljanj odpovedati veliko dni usposabljanj, ne le zaradi velikega števila nepričakovanih odpovedi s strani voznikov, ampak tudi zato, ker se okužbe in karantene še vedno pojavljajo med samimi izvajalci usposabljanj.

                     (12)

                     Po navedbah Nizozemske si ta država članica prizadeva za izvajanje sheme, s katero bi se redna usposabljanja za pridobitev spričeval izvaja v prostorih družbe, kar bi voznikom omogočilo, da se usposabljajo znotraj svojih rednih „delovnih mehurčkov“. Vendar se pričakuje, da se bo potrebno certificiranje teh izvajalcev usposabljanj začelo šele s 1. julijem. Pričakuje se, da bodo številni izvajalci usposabljanj in vozniki kasneje na poletnem dopustu, saj so običajno vezani na šolske počitnice te države članice.

                     (13)

                     V skladu z informacijami, ki jih je predložila Nizozemska, obnovitve vozniških dovoljenj zaradi ukrepov, ki jih je sprejela za preprečitev ali omejitev širjenja COVID-19, verjetno še ne bodo izvedljive tudi po 30. juniju 2021.

                     (14)

                     Na podlagi informacij, ki jih je predložila Nizozemska, se v navedeni državi članici spričevala izdajo na vozniškem dovoljenju. Večini voznikov tovornjakov, ki bi jim 10. septembra 2021 potekla spričevala, bi zato na isti datum potekla tudi vozniška dovoljenja.

                     (15)

                     Po navedbah Nizozemske je podaljšanje obdobja, v katerem bi vozniška dovoljenja sicer potekla, zlasti potrebno za tiste ljudi, ki za obnovitev dovoljenja potrebujejo zdravniško spričevalo. Na podlagi podatkov, ki jih je predložila navedena država članica, trenutno obstaja 61 687 spisov, v zvezi s katerimi nizozemski nacionalni organ za preverjanje še vedno čaka na spričevala zdravnikov ali specialistov. Razlog za to je, da precejšnje število voznikov še vedno ne more pravočasno opraviti zdravstvenega zdravniškega pregleda zaradi obremenitve zdravstvenega sistema, ki jo povzroča COVID-19.

                     (16)

                     V skladu z informacijami, ki jih je predložila Nizozemska, se je število pozitivnih rezultatov testov in novih hospitalizacij v navedeni državi članici zmanjšalo, hitrost cepljenja pa je še vedno skladna z evropskim povprečjem. Vendar se splošne razmere v zvezi s COVID-19 na Nizozemskem še vedno štejejo za zaskrbljujoče, saj ima v tem trenutku 23 od 25 nizozemskih regij ocenjeno najvišjo stopnjo tveganja „zelo resno“. Stopnja tveganja v drugih dveh regijah je nižja, tj. „resna“. Zdravstveni sistem je torej še vedno zelo obremenjen. Zato bodo ukrepi za preprečitev ali omejitev širjenja COVID-19 verjetno veljali še nekaj mesecev.

                     (17)

                     Po ocenah Nizozemske je za zahtevana podaljšanja potrebno štirimesečno obdobje, da poklicni vozniki opravijo osvežitvene tečaje v veljavnih rokih in da se omogoči reševanje zaostankov, kar bo preprečilo večje prekinitve v prometnem sektorju.

                     (18)

                     V skladu z informacijami, ki jih je predložila Nizozemska, mora večina zadevnih voznikov opraviti le tečaje usposabljanja, ki so jih že začeli. Zahtevana podaljšanja zato ne bi smela voditi k nesorazmernim tveganjem pri varnosti in varovanju v prometu.

                     (19)

                     Nizozemski bi bilo zato treba dovoliti podaljšanje obdobja med 1. septembrom 2020 in 30. junijem 2021 iz člena 2(1) za namene te določbe ter člena 2(3) in člena 3(1) Uredbe (EU) 2021/267 za štiri mesece.

                     (20)

                     Nizozemska se je strinjala, da se ta sklep sprejme in priglasi v angleškem jeziku –

               SPREJELA NASLEDNJI SKLEP:

            Člen 1
            Nizozemski se odobri, da podaljša naslednji obdobji iz člena 2(1) in (3) ter člena 3(1) Uredbe (EU) 2021/267:

                        (a)

                        podaljšanje obdobja med 1. septembrom 2020 in 30. junijem 2021 iz člena 2(1) Uredbe (EU) 2021/267 za namene člena 2(1) in (3) navedene uredbe za štiri mesece; ter

                        (b)

                        podaljšanje obdobja med 1. septembrom 2020 in 30. junijem 2021 iz člena 3(1) navedene uredbe za štiri mesece.

            Člen 2
            Ta sklep je naslovljen na Kraljevino Nizozemsko.

            V Bruslju, 30. junija 2021

                  Za Komisijo

               Adina-Ioana VĂLEAN

                  članica Komisije

            (1)  UL L 60, 22.2.2021, str. 1.

            (2)  Centraal Bureau Rijvaardigheidsbewijzen.

            (3)  Uredba (EU) 2020/698 Evropskega parlamenta in Sveta z dne 25. maja 2020 o posebnih in začasnih ukrepih zaradi izbruha COVID-19 glede obnovitve ali podaljšanja nekaterih potrdil, spričeval, licenc, dovoljenj in pooblastil ter odloga nekaterih rednih preverjanj in rednih usposabljanj na nekaterih področjih prometne zakonodaje (UL L 165, 27.5.2020, str. 10).


title: Sklep Komisije (EU) 2021/1362 z dne 30. junija 2021 o odobritvi Irski, da podaljša nekatera obdobja iz člena 3 Uredbe (EU) 2021/267 Evropskega parlamenta in Sveta (notificirano pod dokumentarno številko C(2021) 4736) (Besedilo v angleškem jeziku je edino verodostojno)

text:
                  16.8.2021

                  SL

                  Uradni list Evropske unije

                  L 293/19

         SKLEP KOMISIJE (EU) 2021/1362
         z dne 30. junija 2021
         o odobritvi Irski, da podaljša nekatera obdobja iz člena 3 Uredbe (EU) 2021/267 Evropskega parlamenta in Sveta

               (notificirano pod dokumentarno številko C(2021) 4736)

         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2021/267 Evropskega parlamenta in Sveta z dne 16. februarja 2021 o posebnih in začasnih ukrepih zaradi nadaljevanja krize zaradi COVID-19 glede obnovitve ali podaljšanja nekaterih potrdil, spričeval, licenc, dovoljenj in pooblastil, odloga nekaterih rednih preverjanj in rednih usposabljanj na nekaterih področjih prometne zakonodaje in podaljšanja nekaterih obdobij iz Uredbe (EU) 2020/698 (1) ter zlasti člena 3(4) Uredbe,
         ob upoštevanju naslednjega:

                     (1)

                     S členom 3(1) Uredbe (EU) 2021/267 se podaljšuje veljavnost vozniških dovoljenj, ki bi v skladu s členom 7 Direktive 2006/126/ES Evropskega parlamenta in Sveta (2) in točko 3(d) Priloge I k navedeni direktivi sicer že prenehala veljati ali bi sicer prenehala veljati med 1. septembrom 2020 in 30. junijem 2021.

                     (2)

                     Irska je z dopisom z dne 27. maja 2021 predložila utemeljeno zahtevo za odobritev podaljšanja obdobja iz člena 3(1) Uredbe (EU) 2021/267. Dodatne informacije v podporo svoji zahtevi je predložila 4. junija 2021.

                     (3)

                     Irska želi s svojo utemeljeno zahtevo pridobiti dovoljenje za podaljšanje obdobja med 1. septembrom 2020 in 30. junijem 2021 iz člena 3(1) Uredbe (EU) 2021/267 za štiri mesece.

                     (4)

                     V skladu z informacijami, ki jih je predložila Irska, obnovitev vozniških dovoljenj na Irskem zaradi ukrepov, ki jih je sprejela za preprečitev ali omejitev širjenja COVID-19, verjetno še ne bo izvedljiva tudi po 30. juniju 2021.

                     (5)

                     Med temi ukrepi, ki so po navedbah Irske povzročili zaostanek pri dovoljenjih, ki bi jih bilo treba obnoviti, je bilo tudi zaprtje nacionalnih centrov za izdajo vozniških dovoljenj (NDLS) od 27. marca 2020 do 8. junija 2020. Sledilo je postopno ponovno odpiranje, in sicer: 20 centrov se je ponovno odprlo 8. junija 2020, nadaljnjih šest centrov 22. junija 2020, preostalih osem pa 29. junija 2020. Vendar je po ponovnem odprtju zahteva po dvometrski socialni razdalji zmanjšala zmogljivosti centrov NDLS za izdajo vozniških dovoljenj za skoraj tretjino.

                     (6)

                     Poleg tega je bila storitev izdajanja vozniških dovoljenj dodatno omejena od 1. januarja 2021 do 17. maja 2021, ko je bila možnost osebne vložitve zahtev za obnovitev ali izdajo vozniškega dovoljenja ali vozniškega dovoljenja za voznike začetnike v centrih NDLS odobrena samo ključnemu osebju. To je pomenilo, da v tem obdobju množica ljudi, ki ne spada v to kategorijo, ni mogla zaprositi za vozniško dovoljenje ali vozniško dovoljenje za voznike začetnike.

                     (7)

                     Od 18. maja 2021 so centri NDLS ponovno odprti za vse voznike. Kljub temu zahteva po dvometrski socialni razdalji zmanjšuje zmogljivost za obnovitev ali izdajo vozniškega dovoljenja ali vozniškega dovoljenja za voznike začetnike za približno eno tretjino.

                     (8)

                     Organ za varnost v cestnem prometu, ki vzpostavlja centre NDLS, je novembra 2020 predstavil izboljšano spletno storitev, ki strankam omogoča, da oddajo vlogo za vozniško dovoljenje na spletu. Čeprav je vloge za vozniška dovoljenja mogoče vložiti prek spleta, velik del imetnikov vozniških dovoljenj ni uporabljal spletnega sistema zaradi zahtev za registracijo. To vključuje posedovanje izkaznice javnih storitev, ki je državna izkaznica za preverjanje istovetnosti pri dostopu do javnih storitev. Od marca do julija 2020 in od januarja do maja 2021 je storitev izdajanja izkaznice javnih storitev delovala z zelo zmanjšano zmogljivostjo, zato stranke izkaznic niso mogle dobiti. Povpraševanje po izkaznicah javnih storitev za dostop do drugih državnih storitev in po spletnih vlogah za vozniška dovoljenja je zelo veliko. Nekatere stranke zato ne bodo mogle pravočasno oddati vloge za vozniško dovoljenje na spletu, temveč jo bodo morale oddati osebno v centru NDLS.

                     (9)

                     Poleg tega sta v skladu z informacijami, ki jih je predložila Irska, teoretični in praktični del vozniškega izpita, ki sta se izvajala v okrnjenem obsegu, zdaj spet na voljo vsem prijaviteljem. Vendar je zdaj zaradi podaljšanja iz Uredbe (EU) 2021/267 prišlo do znatnega zaostanka pri dovoljenjih, ki jih je treba obnoviti.

                     (10)

                     Centri za teoretični del vozniškega izpita so bili zaprti od 1. januarja 2021 do 7. junija 2021, zato so bile vloge za prvo izdajo vozniškega dovoljenja za voznike začetnike odložene. Trenutno več kot 120 000 strank čaka na teoretični del vozniškega izpita: od tega jih bo junija ta izpit opravljalo okoli 20 000. Irski organi so sprejeli dodatne načrte za povečanje zmogljivosti (kadar to dopuščajo omejitve v zvezi s COVID-19), da se v naslednjih treh mesecih omogoči izvajanje 50 000 teoretičnih delov vozniškega izpita na mesec. V obdobju pred COVID je bilo na mesec vloženih približno 12 000 prijav za teoretični del vozniškega izpita. Vendar pa irski organi pričakujejo, da bo dodatna zmogljivost pomenila tudi znatno povečano število strank, ki bodo v prihodnjih mesecih prvič vložile vlogo za vozniško dovoljenje za voznike začetnike, zaradi česar se bo povpraševanje v centrih NDLS povečalo.

                     (11)

                     Storitev izdajanja vozniških dovoljenj je bila od 1. januarja 2021 do 7. junija 2021 omejena na ključno osebje in do 30 000 strank ni moglo opravljati praktičnega dela vozniškega izpita. Zdaj so na voljo precejšnje dodatne zmogljivosti preverjanja, zaradi česar se bo v centrih NDLS povpraševanje strank, ki želijo opraviti vozniški izpit, dodatno povečalo.

                     (12)

                     Zaradi ukrepov, ki jih je sprejela Irska, se pričakuje, da se bo v prihodnjih mesecih povečalo število kandidatov, ki prvič oddajajo vlogo za vozniško dovoljenje. Pričakovane številke so približno 42 000 dovoljenj za vsak mesec med julijem 2021 in septembrom 2021 ter 22 000 za oktober 2021, kar je bistveno več v primerjavi z 22 600 v juniju 2021, in 37 896 prvih vozniških dovoljenj za voznike začetnike, ki so bila izdana na primer za celotno obdobje med 1. junijem 2018 in 31. oktobrom 2018.

                     (13)

                     V skladu z informacijami, ki jih je predložila Irska, se pričakuje, da se bo ob ponovnem zagonu teh storitev izdajanja vozniških dovoljenj najprej povečalo število začasnih dovoljenj za kandidate, ki jih je treba obdelati, kadar oseba opravi teoretični del vozniškega izpita, nato pa se bo povečalo še število vozniških dovoljenj, ki jih je treba obdelati, kadar oseba opravi praktični del vozniškega izpita. Pričakuje se, da bo število oddanih vlog doseglo raven 200 % običajnih podatkov o obdelavi, kar bo še bolj obremenilo zmogljivost storitve izdajanja vozniških dovoljenj.

                     (14)

                     V skladu z informacijami, ki jih je predložila Irska, najnovejše napovedi kažejo, da bo za 12 mesecev od junija 2021 do maja 2022 oddanih 1,1 milijona vlog. To odstopa od običajnega števila oddanih vlog, tj. manj kot 60 000 na mesec ali nekaj več kot 700 000 v dvanajstmesečnem obdobju. Skupno povpraševanje v letih 2021–2022 se je še posebej povečalo v obdobju od junija do oktobra 2021, pri čemer se pričakuje, da bo skupno mesečno povpraševanje v večini mesecev večje od 110 000. Zaradi zmanjšane zmogljivosti centrov NDLS, ki je posledica pravila o dvometrski socialni razdalji, ni mogoče zagotoviti normalnega pretoka.

                     (15)

                     V skladu z informacijami, ki jih je predložila Irska, je razlog za zahtevo za podaljšanje za štirimesečno obdobje utemeljen s kopičenjem zelo velikega zaostanka pri zmogljivosti centrov NDLS za obnovitev in izdajanje vozniških dovoljenj, kot je opisano zgoraj. Podatki kažejo, da se ni obnovilo več kot 40 % vozniških dovoljenj za voznike začetnike, ki bi jih bilo treba obnoviti v drugem delu leta 2020 in v letu 2021. Irski organi pričakujejo, da bo zahtevano podaljšanje zmanjšalo obremenitev sistema izdajanja dovoljenj z zmanjšanjem povpraševanja za do 100 000 vlog v zadnjem četrtletju leta 2021. Posledično se lahko zmogljivost centrov NDLS za obnovitev in izdajanje vozniških dovoljenj po sprostitvi omejitev v zvezi s COVID-19 vrne na običajno raven.

                     (16)

                     Podaljšanje se zahteva za tiste voznike, ki se jim dovoljenje izteče med 1. julijem in 31. oktobrom 2021. V tem obdobju je povpraševanje v centrih NDLS veliko. Omejeno časovno obdobje ne bi smelo prispevati k nesorazmernim tveganjem pri varnosti in varovanju v prometu.

                     (17)

                     Irski bi bilo zato treba dovoliti, da uporabi podaljšanje obdobja med 1. septembrom 2020 in 30. junijem 2021 iz člena 3(1) Uredbe (EU) 2021/267 za štiri mesece –

               SPREJELA NASLEDNJI SKLEP:

            Člen 1
            Irski se odobri, da podaljša obdobje med 1. septembrom 2020 in 30. junijem 2021 iz člena 3(1) Uredbe (EU) 2021/267 za štiri mesece.

            Člen 2
            Ta sklep je naslovljen na Irsko.

            V Bruslju, 30. junija 2021

                  Za Komisijo

               Adina-Ioana VĂLEAN

                  članica Komisije

            (1)  UL L 60, 22.2.2021, str. 1.

            (2)  Direktiva 2006/126/ES Evropskega parlamenta in Sveta z dne 20. decembra 2006 o vozniških dovoljenjih (UL L 403, 30.12.2006, str. 18).